Indonesian presidentti

Indonesian presidentti on Indonesian valtionpäämies, jonka kansa valitsee vaaleilla viiden vuoden välein. Presidentti on armeijan ylipäällikkö, johtaa sisä- ja ulkopolitiikkaa sekä nimittää ministerineuvoston. Nykyinen presidentti on Prabowo Subianto, joka vannoi virkavalansa 20. lokakuuta 2025.

 Valinta 
Indonesian presidentiksi valittavan henkilön tulee maan perustuslain ja vuonna 2008 säädetyn lain nojalla täyttää seuraavat ehdot:

 uskoo Jumalaan
 on syntyperäinen Indonesian kansalainen eikä ole ottanut vapaaehtoisesti vastaan jonkun toisen maan kansalaisuutta
 jos on naimisissa, puolisolla tulee myös olla Indonesian kansalaisuus
 ei ole tuomittu maanpetoksesta, korruptiosta tai muista vakavista rikoksista
 on fyysisesti ja psyykkisesti kykenevä hoitamaan presidentin virkaa eikä käytä huumeita
 asuu vakituisesti Indonesiassa
 on raportoinut omaisuutensa korruptiosta vastaavalle viranomaiselle
 ei omaa sellaista velkaa, joka voisi päätyä valtion tappioksi
 ei ole määrätty konkurssiin
 ei ole koskaan syyllistynyt mihinkään halveksittavaan tekoon
 ei ole samanaikaisesti ehdolla parlamenttivaaleissa
 on rekisteröitynyt äänestäjäksi
 on rekisteröitynyt veronmaksajaksi ja maksanut veroja väh. viimeisen viiden vuoden aikana
 ei ole aikaisemmin toiminut presidenttinä kahta kautta
 on uskollinen pancasilalle, vuoden 1945 perustuslaille ja Indonesialle ja sen motolle
 ei ole koskaan saanut yli 5 vuoden vankeustuomiota
 väh. 40-vuotias
 väh. lukiotasoinen koulutus
 ei ole ollut Indonesian kommunistisen puolueen, tai sen lähijärjestöjen, jäsen eikä suoraan tekemisissä syyskuun 30. päivän liikessä
 omaa vision ja ohjelman, jota toteuttaisi presidenttinä
 on saanut sellaisen puolueen tai vaaliliiton tuen, joka sai viimeisimmissä vaaleissa joko väh. 20 % parlamenttipaikoista tai väh. 25 % hyväksytyistä äänistä

Yhdessä presidentin kanssa vaaleissa valitaan myös varapresidentti, joka hoitaa presidentin tehtävää, mikäli presidentti on estynyt. Lisäksi hän avustaa presidenttiä ministerineuvoston toiminnassa.

 Palkkio ja etuudet 
Presidentin virka-asuntona toimii Jakartassa sijaitseva Merdekan palatsi. Vuonna 2017 presidentin kuukausipalkka oli 30,2 miljoonaa rupiaa.

Virkaanastujaisten yhteydessä presidentille myönnetään automaattisesti seuraavat kunnianosoitukset:
 55x55px Indonesian tähden ritarikunnan 1. luokka
 55x55px Mahaputeran tähden ritarikunnan 1. luokka
 55x55px Palvelustähden 1. luokka
 55x55px Ihmisyyden tähti
 55x55px Demokratian ylläpitäjän tähden 1. luokka
 55x55px Kulttuuriansioiden tähti
 55x55px Poliisiansioiden tähti
 55x55px Sissitähti
 55x55px Pyhä tähti
 55x55px Ansioituneen palveluksen tähti
 55x55px Sotilaspalveluksen tähden 1. luokka
 55x55px Maavoimien ansiomitalin 1. luokka
 55x55px Merivoimien ansiomitalin 1. luokka 
 55x55px Ilmavoimien ansiomitalin 1. luokka 

Indonesian presidentit

#Presidentti(syntynyt–kuollut)VirkakausiPuolue1.120px Sukarno(1901–1970)18. elokuuta 1945 – 12. maaliskuuta 1967  sitoutumaton2.120px Suharto(1921–2008) 12. maaliskuuta 1967 – 21. toukokuuta 1998 Golkar3.120pxBacharuddin Jusuf Habibie(1936–2019) 21. toukokuuta 1998 – 20. lokakuuta 1999Golkar4.120px Abdurrahman Wahid(1940–2009) 20. lokakuuta 1999 – 23. heinäkuuta 2001 Partai Kebangkitan Bangsa5.120px Megawati Sukarnoputri(s. 1947) 23. heinäkuuta 2001 – 20. lokakuuta 2004 Partai Demokrasi Indonesia Perjuangan6.120pxSusilo Bambang Yudhoyono(s. 1949) 20. lokakuuta 2004 – 20. lokakuuta 2014 Partai Demokrat7.120px Joko Widodo(s. 1961) 20. lokakuuta 2014 – 20. lokakuuta 2024 Partai Demokrasi Indonesia Perjuangan8.120px Prabowo Subianto(s. 1951) 20. lokakuuta 2024–   Gerindra-puolue
Lähde:

 Lähteet 

*